Normandie (batel)

Le Normandie éteit un batel à viageux franceis qui aveit 'té bâti entre 1928 et 1935 à Saint-Nazaire. Il éteit le pus long batel et le pus rapide oû monde quand il fit sen premier viage (il faiseit 313 mètre de longueur et il alleit grand-erre à 32 nœuds — ch’est coume 60 kilomètres par heure). Sen port d’attaquement éteit Le Hâvre.

Le Normandie souleit servir la Compagnie Générale Transatlantique (CGT, ouben French Lines en angleis) et il viageit sus la lêne entre Le Hâvre et la Nouvelle Éverouic. Pendant la guerre, il ardit à cop et fut perdu à la Nouvelle Éverouic en 1942.

Le Normandie eut un grand rivaleux : le Queen Mary, féchouné par les Anglêches. Les deux batiaux éteient quasiment à l'onni dans tous les liviaux : même longueur, même alleure oû grand-erre.

La CGT a bâti en 1962 eun autre batel à viageux si grand coume le Normandie, che fut le France.